Document ID: 31981R0654

31981R0654
L 069/1
SLUŽBENI LIST EUROPSKE UNIJE
UREDBA VIJEĆA (EEZ) br. 654/81
od 10. ožujka 1981.
o izmjeni Uredbe (EEZ) br. 3179/78 o zaključivanju Konvencije Europske ekonomske zajednice o budućoj višestranoj suradnji u području ribarstva sjeverozapadnog Atlantika
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 43.,
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da je Zajednica Uredbom Vijeća (EEZ) br. 3179/78 (2) odobrila Konvenciju o budućoj višestranoj suradnji u području ribarstva sjeverozapadnog Atlantika;
budući da je 7. lipnja 1979. Opće vijeće Organizacije za ribarstvo sjeverozapadnog Atlantika, s učinkom od 1. siječnja 1980., donijelo izmjene Priloga III. Konvenciji o budućoj višestranoj suradnji u području ribarstva sjeverozapadnog Atlantika, u skladu s člankom XX. stavkom 2. iste Konvencije, koje se odnose na razgraničenje statističkih potpodručja koja obuhvaćaju vode između zapadne obale Grenlanda i obale Kanade;
budući da je stoga tekst Konvencije izmijenjen Uredbom (EEZ) br. 653/80 (3), čija je primjena, međutim, bila ograničena do 31. prosinca 1980., s obzirom na to da je bila usvojena kao privremena mjera na temelju članka 103. Ugovora;
budući da je stoga potrebno odrediti konačne izmjene Uredbe (EEZ) br. 3179/78,
DONIJELO JE OVU UREDBU:
Članak 1.
Stavak 1. točka (a) i stavak 2. točka (a) Priloga III. Konvenciji o budućoj višestranoj suradnji u području ribarstva sjeverozapadnog Atlantika objavljenoj u Prilogu Uredbi (EEZ) br. 3179/78, izmjenjuju se u skladu s Prilogom ovoj Uredbi.
Članak 2.
Ovime se Uredba (EEZ) br. 653/80 stavlja izvan snage.
Članak 3.
Ova Uredba stupa na snagu trećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. ožujka 1981.

Labels: 6
13
5
20